Et bredt udsnit af Folketingets partier vil nu gøre op med mødres traditionelle dominans over fædre efter en skilsmisse.

I dag er det sådan, at medmindre mor er stiknarkoman, får hun børnene – i over 90 procent af tilfældene er det kvinden, der bliver bopælsforælder, får børnepenge, ret til at træffe vigtige beslutninger og ret til at flytte rundt i landet med barnet. I over 90 procent!

Hvis der er noget i vores såkaldt ligestillede samfund, der trænger til ligestilling, er det mænds retsstilling, når det kommer til at være far for deres børn.